Nimet on muutettu lähetyskentällä työskentelevien suojelemiseksi.
Joka juo sitä vettä, jota minä hänelle annan, se ei ikinä janoa; -
vaan se vesi, jonka minä hänelle annan, -
tulee hänessä sen veden lähteeksi, -
joka kumpuaa iankaikkiseen elämään. (Joh. 4:14)
ELÄVÄÄ VETTÄ KUNINKAIDEN MAALLE
(Ääni Gospel for Asian toimittajan)
Kerron teille Jeesus-kaivoista Rajasthanissa, Intiassa.
Tämä on hyvin karua seutua, -
jossa kuivuus tekee elämän hankalaksi.
Sadetta saadaan vain monsuunikauden aikana.
Täällä siis todella tarvitaan Jeesus-kaivoja.
Oli hienoa nähdä, kun yhtä kaivoa porattiin, -
kun toisen kaivon laitteisto asennettiin, -
ja kolmannesta pumpattiin vettä.
Ihmettelin, kuinka kuorma-auto oli selvinnyt perille.
Olimme ajaneet samaa reittiä jeepillä -
peltojen ja pengerten yli ja pitkin kuivaa joenuomaa.
Sieltä kuorma-autokin oli tullut, kyydissään suuri ilmapuristin.
Lapset katselivat ympärillä, kuin sirkus olisi tullut kylään.
Jeesus-kaivon rakennustalkoita ei näe joka päivä.
Lapsista se oli jännittävää.
Tämä on kaivon porauslaite.
Kaikki toimii paineilmalla.
Laite työntää kaivoon ilmamassan, joka pakottaa porausjätteen ylös.
Tämä on varsinainen pora.
Poralla kaivettiin pehmeän maan läpi yli 10 metrin syvyyteen.
Ilma tulee poran päässä olevasta reiästä -
ja puhaltaa porausjätteen pinnalle.
Hiekkaa lentää joka puolelle.
Nyt reikä on porattu ja siirrytään pehmeästä osasta kovaan.
Reikään työnnetään iso PVC-muoviputki, -
tällä kertaa noin 12 metriä pitkä.
Putki estää kaivannon romahtamisen.
Kallion sisään poraudutaan toisella poralla.
Sitä ennen oli kaivettu yli 10 metriä pehmeän maan läpi.
PASTORI MAHIT VADKE
Noin 1,5 kilometrin päässä on yksi kaivo.
Sen omistavat ylempien kastien ihmiset.
Alempiin kasteihin kuuluvia halveksitaan.
Heillä ei ole mahdollisuutta samaan elintasoon kuin muilla.
Haluan kertoa heille Jeesuksesta.
Hän on tosi Jumala, joka voi antaa elävää vettä.
Joka sitä juo, ei ikinä janoa.
On raskasta, kun vesi täytyy kantaa niin pitkän matkan päästä.
Kun osutaan pohjaveteen, ylös nousee mutaa.
Sitä lentää ympäriinsä.
On ollut jännittävää seurata Jeesus-kaivon poraamista.
Olemme niin usein rukoilleet kaivojen puolesta.
Kaivolla on iso merkitys paikallisten elämässä.
Porauksen jälkeen toinen ryhmä tulee asentamaan kaivolaitteiston.
Matkustin toiseen kylään, jossa porausreikään asennettiin kaivo.
Tässä on seudun pastori.
Alue on kuivaa ja hedelmätöntä, kuten koko Rajasthan.
Pelloilla on paljon epäjumalapatsaita.
Se kertoo alueen pimeydestä.
Jokaiselle pelloille on pystytetty omat epäjumalansa.
Tässä kylässä asennetaan kaivoon laitteisto.
Laitteiston asentajat ajavat kuorma-autonsa lähes minne vain.
Tämä Jeesus-kaivo porattiin viikko sitten.
Päälle on kasattu kiviä ja maata -
jotta lapset tai eläimet eivät putoaisi reikää.
Autossa on kaikki, mitä tarvitaan Jeesus-kaivon asentamiseen.
Tavarat ovat ainakin olleet järjestyksessä -
kuoppainen ajomatka on vain saanut ne sekaisin.
Reiästä näkee jo veden 60 metrin syvyydessä.
Tämä on varsinainen pumppu, joka nostaa veden ylös.
Putken sisällä on erillinen työntösauva.
Kaivon perusta asennetaan.
Ja putki työnnetään sisään.
Pumppu ja metalliputki ei ole mikään kevyt yhdistelmä.
Kokonaisuus lasketaan porattuun reikään.
PASTORI CHANDAN PANDIT
Vettä käytetään Jumalan valtakunnan levittämiseen.
Täällä on ollut vaikeaa saada tarpeeksi vettä päivittäin -
nyt se haetaan Jeesus-kaivolta.
Jeesus on rakastava Jumala, joka pitää meistä huolta.
Hän antaa meille myös veden.
Putkeen lisätään osa toisensa jälkeen.
Miehillä on isot putkipihdit, joilla estetään putkea putoamasta.
Se olisi kamalaa - en tiedä, miten putki saataisiin taas ylös.
Yli 60 metriä pitkästä putkesta tulee painava.
Työ on lopuksi todella raskasta.
Kun koko putki on sisällä, päälle asennetaan loput osat.
Rakennelma alkaa näyttää oikealta kaivolta.
Miehet työskentelevät vaikuttavan tehokkaasti.
Olisi ollut kurjaa pudottaa yksi ruuvi kaivoon!
Mutta niin ei käynyt.
Tämä on minusta jännittävin kohta.
Ensimmäiset vesipisarat kaivosta.
Mies pumppaa ja pumppaa, ja vihdoin vettä alkaa tulla!
Oli mahtavaa nähdä Jeesus-kaivo toiminnassa.
Aluksi vesi oli rusehtavaa, -
mutta noin 20 litran jälkeen se alkoi näyttää kirkkaalta.
Pastorista oli hienoa, kun hän sai pumpata vettä kaivosta.
Toiseksi jännittävintä oli nähdä Jeesus-kaivo valmiina ja käytössä.
Tämä kaivo on vain kuukauden vanha.
PASTORI JAIMAN KUMAR
Ihmiset tietävät, että seurakunta on tehnyt kaivon meitä varten.
Ennen he eivät tunteneet Jeesusta.
Niinpä aloin kertoa heille Jeesuksesta.
Hän välittää ihmisten tarpeista ja elämästä.
Rajasthan ei ole tiheään asuttua.
Kylät ja talot voivat olla kaukana toisistaan.
Naiset kävelevät kilometrien päästä kaivolle -
ja kokoontuvat jonottamaan vettä.
Kaikenlaiset astiat täytetään kärsivällisen odotuksen päätteeksi.
Vesi näytti niin hyvältä, että teki mieli maistaa.
Oli hassua, kun seudun lehmätkin kokoontuivat juomaan.
Täydet ja painavat astiat nostetaan pään päälle.
Niiden kantaminen takaisin on raskasta.
Monet näistä ihmisistä ovat tulleet uskoon.
Seurakunta on saanut uusia jäseniä Jeesus-kaivon ansiosta.
Kaikki pastorit haluavat kiittää Jeesus-kaivoista.
Ne ovat täällä tosi tärkeitä.
Pastorit haluavat varmistaa, että kuulette heidän kiitoksensa.
Te mahdollistatte sen, että tänne saadaan Jeesus-kaivoja.
Kiitos teille kaikille!
Suomennos: Sari Mäkilä